Verskil tussen weergawes van "Hedwig van Pole" - Wikipedia
Verskil tussen weergawes van "Hedwig van Pole"
Hedwig van Pole (wysig)
Wysiging soos op 19:39, 14 Junie 2010
→‎Lewe: + skakel
Wysiging soos op 17:06, 18 April 2010 (wysig)
k (→‎Nasleep: + skakel)
Wysiging soos op 19:39, 14 Junie 2010 (wysig) (maak ongedaan)
k (→‎Lewe: + skakel)
In Maart 1386 is Hedwig saam met Jogaila - wat vervolgens as Władysław II Jagiełło bekend gestaan het - 'n tweede keer gekroon. Sodoende het twee regente, wat in politieke opsig oor dieselfde regte beskik het en met mekaar getroud was, gemeenskaplik oor Pole-Litaue geheers. Vir die huwelik het Jogaila homself laat doop en die hartland van Litaue laat kersten.
Die groot Litause Ryk, waarin die voormalige Litause heidene egter 'n minderheid gevorm het en wat merendeels deur Christelike Ruthene bewoon is, is sodoende in 'n personele unie met die Poolse kroon verenig. Met die kerstening van Litaue het die Duitse Orde die ideologiese basis vir sy kruistogte teen Litause en Pruisiese heidene, wat deur die Wes-Europese adel gesteun is, kwytgeraak. Daarnaas het die Orde in die Unie van Pole en Litaue 'n magtige teenstander gekry. 24 jaar later, in 1410, is die Duitse Orde se mag in die [[Slag van ŽalgirisTannenberg]] (Pools ''Grunwald'', [[DuitsLitaus]] ''TannenbergŽalgiris'') deur Pools-Litause magte gebreek.
Hedwig, wat in haar tyd as beeldskoon en musikaal beskryf is, het 'n hele aantal tale vlot gepraat en het uitstekende opleiding ontvang. As 'n diep religieuse vrou het sy haar aan bejaarde- en armesorg gewy en uiters gewild by die volk geraak. Daar is steeds baie legendes rondom Hedwig se dade van barmhartigheid.
Hedwig is op 17 Julie 1399 ná die geboorte van haar eerste kind, wat nie oorleef het nie, in haar kraambed oorlede. Jogaila het op die Poolse troon gebly om die stamvader van die latere Jagiëllone-konings te word. Sy seuns uit 'n latere huwelik het hom as Poolse heersers opgevolg.
In haar testament het Hedwig haar boedel aan die Krakause Akademie nagelaat wat in 1364 gestig is en tans as Jagiëllone-universiteit een van die oudste tersiêre onderwysinstellings in Europa vorm.
Koning(in) Hedwig het as legendariese figuur in die nasionale bewussyn van Pole bewaar gebly en word ook 600 jaar ná haar afsterwe vereer. Sy is in die kerkskip van die Krakause [[Wawel-katedraal]] ter ruste gelê. Nadat sy op 8 Augustus 1986 salig verklaar is, het [[pous Johannes Paulus II]] haar op 8 Junie 1997 te Krakau heilig verklaar.